বর্ষা তার ঝরঝর নির্ঝরণীতে আমাদের মনকে যুগপৎ আনন্দ-বেদনা ও বিরহকাতরতায় সিক্ত করে তুলে। মানুষের মনের কথাই শুধু বলি কেন, বর্ষা প্রাণরসে জাগিয়ে তুলে আমাদের প্রকৃতিকে। সবুজে সবুজে ভরিয়ে দেয় আমাদের পরিবেশ প্রতিবেশও। গ্রীষ্মের তাপদাহে মানুষের মন যখন অস্থির হয়ে ওঠে, মানুষ ব্যকুল বর্ষা বন্দনায় মত্ত হয়। যেনো ‘কখন আসবে বর্ষা কখন জুড়াবে প্রাণ’ কাব্যিক ব্যঞ্জনার মতো। তখনই কবি ব্যাকুল বিনয়ে শ্রষ্ঠার কাছে মেঘ চায়, প্রাশিান্তির বৃষ্টি চায়-‘আল্লাহ মেঘ দে পানি দে, ছায়া দে রে তুই’। তাই বর্ষা এলে প্রতিটিক্ষণ অনুষঙ্গ হয়ে ওঠে কবিদের লেখা ও লেখনীতে। এ জন্যেই কবি এমন করে বলতে পারেন,‘এমন দিনে তারে বলা যায়/এমন ঘনঘোর বরিষায়।